Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere tulemast vaatama saadet "Gloryline"!
Mina olen pastor Glory Backman Turu linnast
ja ma olen saanud siin TV7's teha neid "Gloryline" saateid.
Seda tänu TV7 juhile Martti Ojaresele, kes kannab edasi TV7 visiooni.
Ja tänud ka tema abikaasale Mirjale ning kogu TV7 meeskonnale.
Teete väga olulist ja tänuväärset tööd.
Oleme tõeliselt tänulikud TV7 eest,
mille pärast soomlased ka aastaid palvetasid,
et Soomes võiks olla kristlik telekanal
ja nüüd see ongi juba olnud päris mitmeid aastaid.
Enam kui 10 aastat.
Täna aga tahaksin rääkida meie meeltest.
Seda siis Roomlastele 12:2 kontekstis.
"Ja ärge muganduge praeguse ajaga,
vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Olen kuulnud nii palju inimesi ütlemas: "Ma ei ole täiuslik."
Kui oled uuestisündinud kristlane, on su vaim totaalselt täiuslik.
Nii on.
Sa oled uus loodu Kristuses
ja su vaim on täiesti uueks loodud Temas.
Sinu vaimus peitub sinu tõeline sina,
kes toob au Jumalale.
Sa oled täiuslik Temas.
Kas pole nii?
Meie meeled aga...
Meie meeled peavad saama uuendatud.
Kui me saame usklikuks,
peavad me meeled ja mõttemaailm totaalselt muutuma.
Sest Jumal on ilmutanud meile oma Sõnas
täiesti uue mõtteviisi- ja maailma,
andes teada, kus meie meeled peaks olema ja liikuma.
Jumala jaoks on muidugi olulisem see,
kes sa oled ja mitte see niivõrd, mida sa teed.
Samas aga mõjutavad su teod seda, kes sa oled.
Seetõttu peab me vaimne inimene
ja loomupärane inimene - me vana mina,
mis on Jeesuses risti löödud ja maha maetud...
Siis selle vana ja uue loomuse vahel
käib meie vaimse kasvu raames pidev võitlus.
Meie vana loomus - kõik vanad harjumused ja mõtteviis
ja siis uus loomus, mis peab saama me olemuseks selliselt,
et me alati, kõiges ja kõikjal tahame esmalt teha kõike nii
nagu Jumal seda soovib
ja nagu Jeesus Kristus seda teeks.
See salm ütleb siin: "Muutuge."
"Muutuge meele uuendamise teel."
Algses tõlkes kreeka keeles tähendab see "metamorphosis",
mis tähendab muutumist oma kuju poolest
või ühe kuju, olukorra või taseme poolest teiseks muutumist.
Ehk siis me peame vaimses mõttes uuendama pidevalt oma meeli.
Meid aitab selles nii Jumala Sõna
kui Püha Vaim, kes õpetab meile Jumala Sõna.
Püha Vaim on parim õpetaja üldse!
Nii peaksime alati küsima Pühalt Vaimult,
mida Ta tahab meile täna õpetada,
kuna Ta teab täpselt, kus faasis oma vaimuliku arengu poolest oled
ja tahab õpetada sulle just neid asju, mida kõige enam vajad.
Ehk siis, me peame täielikult muutuma ühest olemusest teiseks.
Kui mõelda muna peale, mis on kord keedetud või praetud,
siis seda pole enam võimalik muna algkujuks tagasi muuta.
Nii peavad ka meie meeled uuenema pidevalt Jumala Sõna kaudu
Me teame, et Jumal ei saa muuta loomupärast inimest.
See on ka põhjus, miks me vaim peab sündima uuesti Kristuse kaudu.
Kui oleme üleni "Jeesusesse kastetud" ja Temaga täidetud,
siis Jumala vaatenurgast lähtuvalt oleme me Kristuses
ja olles Temas on ka meie vaim täiuslik.
Me vaimus pole mingit väärust ega midagi.
Nii et me vaim saab olla kas elav või surnud.
Lisaks sellele muidugi on veel me hing,
mis võib olla katki ja mida iganes muud.
Jumala Sõna aga ütleb, et kui aitame teisi,
kasvavad ka me enda hingehaavad kiiresti kinni.
Ehk siis, me meeled peavad saama muudetud
ja see muutumine toimub ainuüksi Jumala Sõna kaudu.
Nüüd aga vaatame kirja Filiplastele,
et näha, millest Jeesus, meie Issand, läbi läks.
Filiplastele 2:5-11:
"Mõtelge iseenestes sedasama, mida Kristuses Jeesuses:
kes, olles Jumala kuju,
ei arvanud osaks olla Jumalaga võrdne,
vaid loobus iseenese olust, võttes orja kuju,
saades inimese sarnaseks; ja ta leiti välimuselt inimesena."
Mõelda vaid - Ta loobus iseenese olust.
Nii nagu apostel Pauluski ütles,
et ta peab kõike kunagi olnut pühkmeteks ja prahiks
võrreldes sellega, kes Jeesus on.
"Ta alandas iseennast, saades kuulekaks surmani,
pealegi ristisurmani.
Seepärast on Jumal tõstnud ta kõrgemaks kõrgest
ja annetanud talle selle nime, mis on üle iga nime,
et Jeesuse nimes nõtkuks iga põlv nii taevas kui maa peal kui maa all,
ja et iga keel tunnistaks: Jeesus Kristus on Issand -
Jumala Isa kirkuseks."
Ehk siis, meie valikud peavad alati tuginema Jumala Sõnale
ja Tema juhtimisele ning tegudele.
Siis saadab meid ka kordaminek kõigil me teedel.
Peaksime elama nii, et Jumalal oleks meist hea meel.
Et Tema meelehea või soosing hingaks me elu üle.
Jumala soosing on me üle,
kui oleme Kristuses ja teeme seda, mis õige.
Jah, see pole alati lihtne.
Vahel oleme laisad
ja vahel pole meil lihtsalt huvi minna, teha ja olla kusagil midagi.
Olla aktiivne vaimulikul tööpõllul.
Samas saame me vaimu abil suretada kõik oma lihalikud teod.
Kõik oma lihalikud teod, mida otsustame teha meelte kaudu.
Olin 25 aastat tagasi Jaava saarel Indoneesias,
kus mul oli ühel pühapäeval 3 teenistust.
Oli pärastlõunane aeg
ja pidin minema järgmisele teenistusele.
Olin mehe ja pojaga just puhkamas veidi,
kui siis mul oli tarvis minna seda teenistust läbi viima.
Oleksin nii hea meelega jäänud veel magama,
kuna kaks teenistust oli juba peetud, üks neist varahommikul.
Kui aga juba kingad jalga sain, sündis suur ime -
Jumal täitis mind võimsalt oma väega
ja mul oli taas rõõmu ning indu minna kuulutama Jeesusest Kristusest
Olime kord minemas Bali saarele jõulupuhkust veetma.
Kui üks Bali suurim kogudus kuulis, et oleme sinna minemas,
otsustasid nad ilma minult küsimata planeerida erinevaid teenistusi minuga
Armas aeg!
Olin tol ajal nii nadis seisus, kuna kannatasin vertiigo all.
Tead, mis vertiigo on?
See tähendab pidevat peapööritust ja uimane olemist
ning eeldab rohket puhkust ja rahulikku olemist.
Mul oli kaks erinevat arsti, kes käisid mind kodus vaatamas.
Tegu oli usklike arstidega.
Nad muudkui kordasid mulle, et pean olema pikali ja puhkama,
sest olin hullult palju rabanud tööd teha.
Olin nii nadis seisus,
et mind pidi talutama nii lennukisse kui lennukist välja.
Balile jõudes läksid kõik teised veeparki ja randa,
samal ajal kui ma olin me bangalos pikali maas.
Samas aga igakord, kui oli aeg minna teenistusele,
otsustasin, et ma lihtsalt lähen ja kuulutan Kristusest
ja ükski selline olukord ei saa mind takistada selles.
Igakord, kui nö kantslisse tõusin, oli Jumala võidmine mu üle
ja vertiigost polnud enam jälgegi.
Peale teenistust aga olin jälle omadega õhtal.
Ma ei tea, mis lugu sellega oli, aga nii oli.
On tõsi, et ka me ihu vajab puhkust,
isegi, et mul noorena oli kogu aeg tuli takus
ja ma tahtsin kangesti teha Jumalariigi tööd.
Ja eks Jumal kasutas mind ka,
kuid samas me õpime kõiki neid asju töö käigus, kas pole?
Peame alati olema esmalt Jumalale meelepärased,
mitte inimestele.
Me ei pea rääkima inimestele meelitavaid sõnu,
kuigi nad tahavad kuulda vaid kõike ilusat ja head.
Mäletan, kuidas Jumal avas meile Indoneesia,
et minna sinna kuulutama.
Käisin mööda Turu tänavaid, kui Jumal ütles mulle vaid: "Surabaya"
Surabaya, Surabaya, Surabaya.
Teadsin vaid, et tegu on ühe Indoneesia linnaga,
kus me polnud kunagi varem käinud.
Paar nädalat enne Indoneesiasse minekut
ketras mu sees aga muudkui Surabaya, Surabaya, Surabaya.
Rääksisin sellest oma mehele
ja ta ütles mulle, et peame siis Surabayasse minema.
Nii me siis tegimegi, kuigi see on täiesti omaette lugu.
Meil oli vaid 50 dollarit taskus,
mille eest saanuksime olla hotellis vaid 12h.
Nii läksime ühte motelli, mis oli päris hull koht.
Kuid meil polnud ei krediitkaarti, tšekiraamatut ega midagi.
Ometi olime otsustanud olla Jumalale sõnakuulelikud.
Olime andnud kogu oma raha ühele noorpaarile
pulmade pidamiseks.
Andsime neile mingi 500 eurot ja endale jäi 50.
Kuid ma tahan öelda sulle,
et Jumal on oma sulaste poolt.
Mis puutub me esimesse koosolekusse Surabayal
siis üks proua kuulis me kohta ja saatis meile autojuhi järele,
kes viiks mind hommikusele paastu- ja palvekoosolekule.
Nad palusid mind, et tunnistaksin seal
ja ka palvetaksin inimeste eest.
Tegin seda ja tunnetusesõnad hakkasid voolama.
Need voolavad tegelikult alati,
sest olen palunud Jumalalt Tema armuande.
On ju selge, et ma ei saa saagida puud ilma saeta.
Nii vajame me ka Jumala armuande.
Kirurg ei saaks samuti opereerida ilma vastavate vahenditeta.
Nii on ka vaimulikus töös.
Ainuüksi liturigia ei päästa ega aita kedagi.
Jumal aga on andnud meile üleloomulikud armuannid,
millel pole mõistusega mingit pistmist
ja mida peaksime rakendama kõige täiega.
Palvetasin siis sealsete inimeste eest ja see proua ise tõlkis mind.
Ja siis tuli üks naine sinna eestpalvele,
kes tundus olevat selline rikkamat sorti.
No igal juhul tulid üle mu huulte järgmised sõnad:
"Mammona on sulle jumalaks."
Mõtlesin: "Wau! Mida ma nüüd ütlesin?
Uksed kinni! Uksed kinni!"
Ja siis jätkasin: "Koolitused, tiitlid ja sotsiaalne staatus
tähendavad te jaoks rohkem kui Jeesus Kristus."
Ta hakkas selle peale nutma ja ütles, et nii on.
Ütlesin, et ta peab selle Jumala käest andeks paluma;
et tal tuleb meelt parandada.
Mida tähendab meeleparandus usklike jaoks?
Seda, et me liigume oma lihalike tegude juurest
vaimse poole juurde.
Oma uuestisündinud vaimu ja sellest lähtuvate tegude juurde.
Vaim on see, mille kaudu suretada alati oma lihalikud teod.
See naine palus siis Jumalalt andeks ja ma hakkasin teda õnnistama,
kui Püha Vaim ütles: "Võta oma käsi ära!
Ta südames on kibestumist oma meeste suhtes."
Ütlesin selle jälle sellele naisele edasi
ja ta vastas nutta tihkudes: "Nii on."
Ütlesin, et seal pole jälle muud, kui et paluda see Jumalalt andeks
ja muuta oma meelt kogu loos.
Tuleb hakata mõtlema asjadele ja nägema neid Jumala vaatenurgast.
Naine palus ka need asjad Jumalalt andeks,
ma panin oma käed ta peale
ja seal ta oligi kõmmdi Jumala väe all põrandal maas.
Kohe pikka aega.
Jumala väe mõju all.
Me ei saa olla Jumalale meelepärased
millegi muu, kui oma usu kaudu Tema Sõnasse.
Jumal annab meile sõna: "Mine ja tee nii!"
Kui seda teed,
oled oma sõnakuulelikkusega Jumalale meelepärane.
Nii nagu Jeesuski seda oli, alandades iseennast
ja saades nö tühjaks iseenesest.
Ta oli enne seda taevas, kus Teda teeniti,
kuid Ta pani selle kõik täienisti maha ja sai otsekui inimeseks.
Kuigi Ta oli ilma patuta.
Seetõttu ülendas ka Jumal Teda.
Las ma öelda sulle midagi armas kuulaja.
Vaimumaailm ja hingevaenlane ehk saatan
on täiesti reaalselt olemas.
Saatana plaan on seista sulle igatpidi vastu
ja muuta sind vaimses mõttes täiesti teovõimetuks.
Nii et sa ei tunnistaks Jeesusest, ei palvetaks
ega käiks vaimulikel teenistustel, kus kuulda Jumala Sõna
ja saada üles ehitatud.
Saatana plaan on eraldada sind kõigist teistest,
mistõttu ole valvel, et sa ei annaks talle seda võimalust.
Püüdle alati ja kõiges selle poole, et täita Jumala tahet,
sest see on Jumalale meelepärane.
Ja kui siis Jumal annab sulle veel rhema sõna.
Rhema sõna, mis on ka seotud meelte uuendamisega.
Sa õpid elama ja käima oma vaimu juhtimisel,
mitte oma vana loomuse juhtimisel,
mis ei mõista ega tee vahet Jumala tegudel.
Aabraham oli sõnakuulelik usu kaudu.
Saara sai usu kaudu võime saada lapse.
Aabraham oli usu kaudu valmis ohverdama oma poega Iisakit.
"Usu läbi sai Noa hoiatuse selle kohta, mida veel ei olnud näha,
ja ta ehitas jumalakartuses laeva oma pere päästmiseks;
ja selle kaudu ta mõistis süüdi maailma..."
Mõelda vaid!
Meie usk on Jumalale tõeliselt meelepärane.
Oletame, et see tass siin on Jumala poolt antud rhema sõna.
Just nagu ma täna me kaameramehele Petrile rääkisin,
kuidas mina ja mu mees käisime ja kihlusime vaid 3 nädala jooksul
ja me pulmad toimusid 4 nädalal.
Miks?
Me abiellusime seetõttu nii ruttu,
et Jumal oli mulle juba varem sellest rhema sõna kaudu rääkinud.
Nii nagu Heebrea kirja 11. peatükis, mida soovitan sul lugeda.
Seal tuleb ka esile see rhema sõna, kus Jumal kõneles ja ütles: "Tee nii!"
ja inimesed tegid nii.
Nii tegin ka mina seda kõike usu kaudu.
Jumal näitas mulle,
et Mats Johannes Backmanist saab minu mees
ja me saame ühe poja.
Ja nii on ka läinud.
Mul on tõeliselt hea ja armastav mees.
Jumalat ja inimesi armastav mees.
Mul on tõeliselt hea mees.
Taevaisa valis mulle mehe. Kas pole mitte imeline?
See pole mingi iseenesestmõistetav lugu.
Kui Jumalal on meist hea meel, siis...
Oh heldeke, aeg lendab nii ruttu, et me saateaeg on tänaseks otsas.
Kuid vaatame veel lõpetuseks väikese klipi
mu teenimistööst välismaal.
Tänud, et olid meiega ja näeme taas!
Jeesus Kristus,
ma usun,
et Sa oled Jumala Poeg.
Ma usun,
et Sa surid minu eest
ja tõusid surnuist.
Ma avan oma südame
ja kutsun Sind Jeesus -
tule mu südamesse!
Tule mu ellu!
Andesta mulle kõik mu patud,
puhasta mind oma vere kaudu
ja ole igavesti minu Issand ja Päästja.
Halleluuja!
Kui paljud teist palusid seda palvet elu esimest korda?
Esimest korda?
Tänu Jumalale!
Te olete astunud nüüd Jumalariiki
ja taevainglid rõõmustavad, et olete Jeesuse vastu võtnud.
Jeesus annab teile teada, et Ta on nüüd teie elus.
Te võite kuulda Ta häält, kui Ta räägib te südamesse.
Võite öelda: "Jeesus, lase mul kuulda Su häält!"
Ja siis Ta ütleb teile, et Ta armastab teid ja hoolib teist.
Te olete siis selle koguduse diakonid?
Te peate omama Jumala armastust oma südameis
ja ka kaastunnet inimeste suhtes.
Ärge kunagi olge karmid või kõvad oma südame poolest,
sest väga paljude inimeste elus pole armastust.
Inimesed vajavad kogeda armastust koguduses.
Koguduses peab olema kaastunne kannatavate inimeste suhtes.
Seetõttu peate hoidma oma südamed põlevana.
Peate hoidma oma südamed pidevalt kättesaadavana Jumalale.
Kandke ka hoolt oma abikaasa eest,
sest seda tehes kannate kui hoolt Jeesuse eest.
Nõnda palju, kui armastate oma abikaasat,
nõnda palju armastate ka Jeesust.
Oma abikaasat te näete, samas kui Jeesust mitte.
Nii et olge tulised ka armastuses.
1. Korintlastele 13 peatükk ütleb, et kui ma ka räägiks inglite keeles,
ma suudaks prohveteerida kõike ja mul oleks rohkesti usku jne.,
aga mul poleks armastust, siis ma poleks mitte keegi.
Mu tegudel poleks mingit tähtsust, kui mul poleks armastust.
Aamen.
Armastus on igavene,
nii et armastage üksteist nii kodus, koguduses kui kogu Kristuse Ihus.
Aamen.
Jeesus soovitas meil hankida hävimatu aarde taevasse.
Ta ütles, et kui anname oma varadest Jumalariigi töö heaks,
saame omal ajal sellest ka lõigata - nii maa peal kui igavikus.
Nii tahan julgustada sind toetama TV7't,
helistades 900 1770 (hind 10 eur)
või tegema pangaülekande, leides me andmed www.tv7.ee
Tänud sulle su toetuse eest!
Tõlge: Anne-Ly Raukas